पन्त होरें ब्याह् घरेआह्‌लें दी बड़ी जोर-जबरदस्ती दी बजह कन्नै कीता। उंदी मर्जी जीवन च पिछड़ी ते दबोई दी जनता आस्तै संघर्ष करने दी ही। ओह् पूरे मार्कस्वादी प्रभाव च हे। इस्सै करी ओह् ब्याह् आह्‌ली घोड़ी पर बैठे ते हे चुपचाप, पर अत्थरुएं रोआ दे हे। उ’नें सारे ब्याह् च खद्दड़ै दी तम्बी कुर्ता ते सिरै पर टोपी लेई रक्खी, जेल्लै रोने ते एह् कड़े टल्ले लाने पर उ’नें गी मेरे दादे, तातो ते बड्डी बूआ कोला बड़ी निक्खर पेई ते उ’नें उंदा मन रक्खने गी टोपी पर सेह्‌रा जरूर ब’न्नेआ हा।